text: [{"text_idx": "#000000", "text": "Tri\u0301ggir leikarar hava skriva\u00f0 sa\u0301ttma\u0301la"}, {"text_idx": "#000001", "text": "Ingason heldur fram i\u0301 TB"}, {"text_idx": "#000003", "text": "Poul er uppvaksin i\u0301 TB og hevur, fyri uttan a\u0301rini 2014-16, har han sp\u00e6ldi fyri besta li\u00f0i\u00f0 hja\u0301 HB, alti\u0301\u00f0 sp\u00e6lt fyri TB. Poul er ein av veteranunum a\u0301 li\u00f0num, ho\u0301ast hann einans er 24 a\u0301ra gamal. Vi\u00f0 si\u0301num 146 dystum i\u0301 bestu deildini og 27 ma\u0301lum, so er hetta ein o\u0301tru\u0301liga sterkur leikari, i\u00f0 vit hava megna\u00f0 at longt vi\u00f0."}, {"text_idx": "#000005", "text": "Vit eru sera fegin um at Poul hevur valt at taka enn eitt t\u00f8rn fyri barndo\u0301msfelagi\u00f0 og ynskja honum og li\u00f0fel\u00f8gunum alt ta\u00f0 besta i\u0301 komandi kappingara\u0301ri."}, {"text_idx": "#000007", "text": "Eitt er at fa\u0301a royndar leikarar at halda fram, eitt anna\u00f0 er, at ta\u00f0 er o\u0301tru\u0301liga ty\u0301dningarmiki\u00f0 at halda ungdo\u0301minum til. Ti\u0301 er sera gle\u00f0iligt, at tveir av okkara evnari\u0301kastu fo\u0301tbo\u0301ltsungdo\u0301mum hava valt at halda fram i\u0301 TB komandi kappingara\u0301r."}, {"text_idx": "#000008", "text": "18-a\u0301ra gamli mi\u00f0vallarleikarin, Nikolei Johannesen, sp\u00e6lir eisini fyri TB i\u0301 komandi kappingara\u0301ri. Nikolei debutera\u00f0i a\u0301 besta li\u00f0num i\u0301 2018, ta\u0301 vit itu TB/FCS/Royn. Gj\u00f8gnumbroti\u00f0 kom i\u0301 a\u0301r, ta\u0301 hann beit seg fastan a\u0301 besta TB-li\u00f0num. Nikolei er bro\u0301\u00f0ur navnframa KI\u0301- og landsli\u00f0sleikaran, Patrik Johannesen. Pa\u0301pin, Jo\u0301n Johannesen og pa\u0301pabeiggin, O\u0301li Johannesen, eru eisini millum TB- og landsli\u00f0slegendurnar. Ta\u00f0 kann ti\u0301 ikki undra\u00f0, at eisini Nikolei longu hevur smakka\u00f0 til landsli\u00f0sfo\u0301tbo\u0301ltin \u2013 hann hevur nevniliga sp\u00e6lt 2 dystir fyri f\u00f8royska U19-landsli\u00f0i\u00f0."}, {"text_idx": "#000009", "text": "Nikolei hevur sp\u00e6lt 36 dystir i\u0301 bestu deildini og skoti\u00f0 2 ma\u0301l. Nikolei hevur einastandandi gott \u201dyvirblikk\u201d a\u0301 v\u00f8llinum, eitt gott skot og er sera v\u00e6l fyri tekniskt."}, {"text_idx": "#000010", "text": "Hin ungi leikarin, i\u00f0 eisini hevur skriva\u00f0 undir i\u0301 dag, er einans 17-a\u0301ra gamli Jens Erik Bruhn. Jens Erik er eisini mi\u00f0vallari og na\u0301ddi ein dyst fyri besta li\u00f0i\u00f0 i\u0301 2018. I\u0301 2019 slo\u0301g hann i\u0301gj\u00f8gnum og sp\u00e6ldi 21 dystir fyri TB. Jens erik var partur av f\u00f8royska U17-landsli\u00f0sho\u0301pinum i\u0301 2018, har hann sp\u00e6ldi 5 dystir."}, {"text_idx": "#000011", "text": "\u201dV\u00f8rumerki\u00f0\u201d hja\u0301 Jens Erik er hansara o\u0301tru\u0301liga orka og vilji. Jens Erik gevur ikki upp fyrr enn do\u0301marin floytar. Hann er skjo\u0301tur, sterkur, ho\u0301ast si\u0301n unga aldur og tekniskt dugnaligur. Ein leikari, i\u00f0 ofrar seg 100% fyri li\u00f0felagarnir."}]